《再次韵计教授》
宋代·李石

糟丘尽醉国人狂，谁似东家礼义乡。
万卷短檠磨岁月，一生寒砚敌水霜。
饭牛坐待扶桑白，战马初归塞草黄。
奏牍三千君未晚，殿帏正要上书囊。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。